Favorit să câștige, din nou, Survivor România, Zanni trece prin momentele mai dificile din punct de vedere financiar. Cel puțin așa pare când vine vorba de firma pe care o deține.
Zanni pare să fi avut un an 2023 destul de dificil. S-a despărțit de Alex Velea, cel care i-a fost protector și mentor, a investit sume mari de bani în casa pe care și-a cumpărat-o cu banii de la Survivor România 2021 și și-a luat și o mașină. Desigur, a avut și o serie de recitaluri, a încercat să se ocupe și de carieră, dar lucrurile nu au stat așa cum și-ar fi dorit.
Cel puțin asta reiese din raportările financiare pentru anul fiscal 2023. Mai exact, firma care îi aparținea, Zanni Music, a publicat bilanțul fiscal pentru ultimul an, iar rezultatele sunt mai ”negre” ca niciodată, iar pierderile sunt însemnate.
Astfel, la capitolul cifră de afaceri scăderea este sesizabilă. Dacă în 2021, atunci când câștiga Survivor, Zanni a avut un succes uriaș și a avut o cifră de afaceri, în doar câteva luni, de peste 140.000 de lei, pe anul 2023 totalul încasărilor a fost de 80.000 de lei.
Iar când vine vorba de profit, lucrurile sunt și mai neplăcute. Mai exact, el a raportat pierderi de peste 35.000 de lei, adică peste 7.000 de euro. Asta după ce, cu doar un an înainte, avea profit net de peste 100.000 de lei. Adică în jur de 20.000 de euro.
Zanni luptă acum pentru trofeul Survivor România All Stars. Până să pună mâna pe marele premiu trebuie să câștige în fața lui Iancu Sterp și a lui Andrei Ciobanu. Măcar pentru că victoria îi va reveni celui care strânge cele mai multe voturi din partea telespectatorilor Pro TV.
Dacă va câștiga, Zanni, cu siguranță, va avea de ce să zâmbească. Marele premiu este de 100.000 de euro, sumă suficientă pentru a se redresa financiar. Iar la acelti bani se adaufgă și o sumă aproape la fel de mare pe care a câștigat-o de-a lungul lunilor petrecute în junglă din Republica Dominicană.
Între timp însă, la fel ca și Iancu sau Andrei, Zanni face tot ce îi este în putere să atragă simpatia publicului. Mai mult, schimbările de comportament pe care le-a observat toată lumea în acest sezon sunt de natură să îi atragă simpatia publicului.
Având o relație foarte bună cu majoritatea concurenților, Zanni adună o ”galerie” serioasă pentru finala Survivor România All Stars. Iar printre cei care îl vor câștigător se numără Faimoși precum Cătălin Zmărăndescu, Ana Porgras, Ștefania Stănilă și Cătălin Moroșanu, dar și alții din echipa lui.
Nici Războinicii nu îl antipatizează, notorie fiind relația pe care o are cu Alexandra Duli, dar și amiciția pe care a legat-o cu Alex Delea, câștigătorul Survivor România 2022. Iar acest lucru nu l-a ascuns în mesajele pe care le-a transmis, public, pe conturile sale de socializare.
”Acum 3 ani nu puteam să văd puterea și ambiția unei femei… Acum 3 ani mă vedeam doar pe mine. Sezonul asta am iubit, am protejat, am riscat, însă tot partea dura este evidențiată la mine. Sezonul asta am văzut frăție în Ștefania Stănilă, sacrificiu în Ana Porgras, putere în Ștefania Ștefan, dulceață în Duli, iertare în Elena Marin, efort în Tonciu, curaj în Nemeș, acceptare în Lola, bucurie în Elena Ionescu, bunătate în Delea.
Sezonul asta am înțeles că un bărbat trebuie să protejeze. Dacă era Ștefania Ștefan cu mine în echipa, nu se atingea nimeni de ea. Dar așa a fost soarta, să fim adversari. Iubesc trecerea timpului și experiențele dure care m-au învățat să fiu bărbat. Iubesc tot ce mă-nconjoară și accept toate pietrele aruncate spre mine”, a transmis Zanni.